
 COMUNA LIVEZILE

 JUDEŢUL BISTRIŢA-NĂSĂUD                                                                      

Anexa nr. 1

la proiectul de hotărâre nr. 61/03.10.2023, inițiat de primarul comunei Livezile

REGULAMENT
privind acordarea diplomei de fidelitate, cuplurilor care au cel puțin 40 de ani de căsnicie neîntreruptă și a diplomei de aur, cuplurilor care au cel puțin 50 de ani de căsnicie neîntreruptă, care au domiciliul pe raza comunei Livezile
Capitolui I. Dispoziții Generale
Art. 1.

(1) Prezentul regulament stabilește procedura de acordare a:

A. „diplomei de fidelitate” și a câte unui premiu financiar, în cuantum de 500 de lei net, din bugetul local, pentru cuplurile care au împlinit  cel puțin 40 de ani și maxim 49 de ani de căsătorie neîntreruptă și au domiciliul comun pe raza comunei Livezile.
B.  „diplomei de aur” și a câte unui premiu financiar, în cuantum de 1000 de lei net, din bugetul local, pentru cuplurile care au împlinit 50 de ani de căsătorie neîntreruptă și au domiciliul comun pe raza comunei Livezile.

(2) Procedura de acordare e nediscriminatorie. Acordarea diplomelor și a premiilor aferente,  nu este condiționată de:

a) cetățenie

b) naționalitate

c) sex

d) religie

e) apartenență politică
Art. 2. În înțelesul prezentului regulament, termenii și expresiile de mai jos au următoarea semnificație:

a) cuplul: soțul și soția aflați în viață la momentul depunerii cererii,  cu domiciliul comun pe raza comunei Livezile, cărora li se acordă diploma și premiul în condițiile prezentului regulament;

b) cerere tip: reprezintă cererea redactată de către unul din soți pentru acordarea „diplomei de fidelitate” / „ diplomei de aur” și a premiului financiar la împlinirea a  cel puțin 40/50 de ani de căsătorie neîntreruptă;

c) diploma de fidelitate”- este documentul pe suport de hârtie, semnat de conducătorul instituției sau înlocuitorul lui de drept, individualizat, care e înmânat cuplului, prin care se certifică împlinirea a cel puțin  40 de ani  de căsătorie neîntreruptă;

d)  „diploma de aur”- este documentul pe suport de hârtie, semnat de conducătorul instituției sau înlocuitorul lui de drept, individualizat, care e înmânat cuplului, prin care se certifică împlinirea a 50 de ani de căsătorie neîntreruptă;

e) premiul financiar – este suma de 500 de lei net, care se acordă odată cu „diploma de fidelitate” cuplului care a împlinit cel puțin  40 de ani de căsătorie neîntreruptă, precum și suma de 1000 de lei net, care se acordă odată cu „diploma de aur” cuplului care a împlinit 50 de ani de căsătorie neîntreruptă.

Art. 3. Principiile care stau la baza acordării ”diplomei de fidelitate”, a  „diplomei de aur” și a premiilor financiare aferente, sunt:

a) transparența – punerea la dispoziția celor interesați a informațiilor referitoare la aplicarea procedurii;

b) excluderea dublei participări – premiul se acordă o singură dată pentru un cuplu, cu excepția ”diplomei de fideilitate ”și a ”diplomei de aur”, care se pot cumula;

c) netransmisibilitatea – drepturile prevăzute în prezentul regulament nu se transmit succesorilor și nu se acordă decât în situația în care ambii soți sunt în viață la momentul depunerii cererii de acordare a ”diplomei de fidelitate”, a  „diplomei de aur” și a premiului financiar aferent.
Capitolul II. Condiții de eligibilitate
Art. 4. (1) Pentru a beneficia de „diploma de fidelitate” și de premiul financiar, cuplul trebuie să îndeplinească cumulativ următoarele condiții:

a) să fi împlinit cel puțin 40 de ani și maxim 49 de ani de căsătorie neîntreruptă la data depunerii cererii;

b) ambii soți să aibă domiciliul pe raza comunei Livezile;

c) ambii soți să fie în viață la data depunerii cererii.
  (2) Pentru a beneficia de „diploma de aur” și de premiul financiar, cuplul trebuie să îndeplinească cumulativ următoarele condiții:

a) să fi împlinit  cel puțin 50 de ani de căsătorie neîntreruptă la data depunerii cererii;

b) ambii soți să aibă domiciliul pe raza comunei Livezile;

c) ambii soți să fie în viață la data depunerii cererii.
Art. 5. (1) Solicitații vor depune cererea tip pentru acordarea beneficiilor prevăzute în prezentul regulament, personal sau prin împuternicit, la Compartimentul Stare civilă, din cadrul Serviciului public comunitar pentru evidența persoanei Livezile – sat Livezile, nr. 177, parter, comuna Livezile, jud. Bistrița- Năsăud, ori prin email, pe adresa dorina.irimie@primarialivezilebn.ro, vor indica, în cerere, data și locul încheierii căsătoriei și vor opta pentru modul de plată a premiului financiar: cash sau virament; în acest din urmă caz, vor anexa un extras de cont bancar.
(2)Anunțul privind depunerea cererilor se publică pe site-ul Primăriei comunei Livezile, www.primarialivezilebn.ro, avizierele Primăriei comunei Livezile, precum și al S.P.C.L.E.P. Livezile, cu cel puțin 10 de zile calendaristice, înainte de data primirii cererilor și va cuprinde o perioadă de depunere de cel puțin 30 de zile calendaristice, cu excepția anului 2023, pentru care termenele vor fi de 5, respectiv 10 zile calendaristice.
Art. 6. După verificarea îndeplinirii condițiilor prevăzute la art. 4, compartimentul de specialitate, în speță Compartimentul Stare civilă, va propune primarului comunei Livezile, aprobarea acordării ”diplomei de fidelitate”, „diplomei de aur” și a premiului financiar aferent solicitanților.

Art. 7. După aprobarea solicitării, acordarea ”diplomei de fidelitate”, a „diplomei de aur” și a premiului financiar aferent, solicitanților vor fi realizate într-un cadru festiv (ceremonie de premiere).
Art. 8.(1)  Cuantumul premiului financiar aferent ”diplomei de fidelitate”,  este în sumă de 500 de lei/net/cuplu și este suportat din bugetul local al comunei Livezile.
(2)  Cuantumul premiului financiar  aferent ”diplomei de aur”, este în sumă de 1000 de lei/net/cuplu și este suportat din bugetul local al comunei Livezile.
Art. 9. Premiul financiar va fi acordat în numerar sau prin transfer bancar, în funcție de opțiunea solicitantului.

CAPITOLUL III. Dispoziții finale
Art. 10. Cererile tip se constituie în anexă la prezentul regulament.

Anexa nr. 1a

 la Regulamentul privind acordarea diplomei de fidelitate, cuplurilor care au cel puțin 40 de ani de căsnicie neîntreruptă și a diplomei de aur, cuplurilor care au cel puțin 50 de ani de căsnicie neîntreruptă, care au domiciliul pe raza comunei Livezile
Verificat conformitatea

____________________ 
Nr._______________/_____________

Telefon:
DOMNULE PRIMAR,

Subsemnatul,_____________________________________ şi subsemnata,_______________

_________________________________________, domiciliaţi în comuna Livezile, sat ___________________, str._______________________ nr._______, ap.______, judeţul Bistrița- Năsăud, căsătoriți la data de_______________, conform Certificatului de căsătorie nr. _______________, eliberat la data de____________, de către Sfatul popular al orașului__________________________, județul _______________, prin prezenta vă aducem la cunoștință faptul că am împlinit  cel puțin 40 de ani și maxim 49 de ani de căsătorie neînteruptă și vă rugăm să ne acordați ”diploma de fidelitate” și premiul de 500 de lei, în conformitate cu Regulamentul privind acordarea diplomei de fidelitate, cuplurilor care au cel puțin 40 de ani de căsnicie neîntreruptă și a diplomei de aur, cuplurilor care au cel puțin 50 de ani de căsnicie neîntreruptă, care au domiciliul pe raza comunei Livezile.
Declarăm pe propria răspundere că nu am mai primit ”diploma de fidelitate”.
Vă solicităm să efectuați plata:

◻ în numerar;

◻ prin virament bancar.

Anexăm:

· extras de cont IBAN pe numele unuia dintre soţi, după caz.

Vă mulţumim.

DECLARĂM CĂ SUNTEM DE ACORD CA PRIMĂRIA COMUNEI LIVEZILE SĂ PRELUCREZE ACESTE DATE CU CARACTER PERSONAL.
Livezile, la data de_____________

                   Semnătură soţ,                                                  Semnătură soţie,

                   _________________                                      __________________

Anexa nr. 1b

 la Regulamentul privind acordarea diplomei de fidelitate, cuplurilor care au cel puțin 40 de ani de căsnicie neîntreruptă și a diplomei de aur, cuplurilor care au cel puțin 50 de ani de căsnicie neîntreruptă, care au domiciliul pe raza comunei Livezile
Verificat conformitatea

____________________ 
Nr._______________/_____________

Telefon:
DOMNULE PRIMAR,

Subsemnatul,_____________________________________ şi subsemnata,_______________

_________________________________________, domiciliaţi în comuna Livezile, sat ___________________, str._______________________ nr._______, ap.______, judeţul Bistrița- Năsăud, căsătoriți la data de_______________, conform Certificatului de căsătorie nr. _______________, eliberat la data de____________, de către Sfatul popular al orașului__________________________, județul _______________, prin prezenta vă aducem la cunoștință faptul că am împlinit  cel puțin 50 de ani de căsătorie neînteruptă și vă rugăm să ne acordați ”diploma de fidelitate” și premiul de 1000 de lei, în conformitate cu Regulamentul privind acordarea diplomei de fidelitate, cuplurilor care au cel puțin 40 de ani de căsnicie neîntreruptă și a diplomei de aur, cuplurilor care au cel puțin 50 de ani de căsnicie neîntreruptă, care au domiciliul pe raza comunei Livezile.

Declarăm pe propria răspundere că nu am mai primit ”diploma de aur”.
Vă solicităm să efectuați plata:

◻ în numerar;

◻ prin virament bancar.

Anexăm:

· extras de cont IBAN pe numele unuia dintre soţi, după caz.

Vă mulţumim.

DECLARĂM CĂ SUNTEM DE ACORD CA PRIMĂRIA COMUNEI LIVEZILE SĂ PRELUCREZE ACESTE DATE CU CARACTER PERSONAL.
Livezile, la data de_____________

                   Semnătură soţ,                                                  Semnătură soţie,

                   _________________                                      __________________

                                 Sat Livezile, nr.161, 427120, Telefon: 0263/270034 Fax: 0263/270034,

e-mail: primarie@primarialivezilebn.ro, website: https://www.primarialivezilebn.ro 



